**Konfliktuskezelés**

Ebben a dokumentumban bemutatok egy konfliktust és annak kezelését. Ehhez segítségül hívok egy történetet a közelmúltból. 2020 őszén mentünk a rokonokhoz édesapámmal. A Bajáról kivezető úton haladtunk, amikor egy kisebb dugó miatt meg kellett állnunk. Mint kiderült, egy halálos karambol miatt alakult ki torlódás, amelyben ketten meghaltak. A kocsisorban egy úr a kocsijával úgy gondolta, hogy hátra tolat, mert az vicces. Természetesen nekünk is koccant, és mivel az a nap amúgy sem volt az év napja, kicsit felforrt az agyvizünk (inkább édesapámé). Ki is szállt és elkezdett verbálisan kommunikálni a férfival, aki inkább az autójában maradt. Miután a kötelező papírokat kitöltötték, megegyezve a következményekben, indultunk tovább. Kikerülve a dugóból, kb. fél óra múlva kaptam a hírt, hogy az egyik osztálytársam, aki közel ült az órákon, COVIDos lett, így nem tudtunk találkozni a családtagokkal. Hazafelé elmentünk a mi koccanásunkban vétkes sofőrhöz és elrendeztük a maradék papírt és kártérítést. Ebben a helyzetben édesapámra jellemző volt eleinte a hirtelen harag, de utána szót értett a másik féllel, aki eleinte visszahúzódó volt. Mikor a covidos hírt kaptam, eléggé meg voltam lepődve, de nem voltak nagy félelmeim, mivel már előtte átestem rajta.

**Előzmény**

3 évvel ezelőtt történt, hogy testnevelésóráról kiesve az öltözőbe ment …, aki rúgott egy tisztességtelen gólt az ellenfélnek, de a tanár megadta a pontot. … örült a győzelemnek, de valahol tudta, hogy ez nem helyes. Kissé nagyképű fiú volt, és nem nagyon gondolkodott azon, hogy ellenzi a döntést, és a csapattársai biztatták is ebben. Végül mikor a többi gyerek felért az öltözőbe, ő annyit mondott, hogy ”Hát ez jó meccs volt”. Még az öltözőben kérdőre vonta őt az ellenfél csapatából …, aki egy domináns személyiség volt és nem tett jót ennek az, hogy „belegázoltak a tekintélyébe”. Ebből hamar vita alakult ki, de mikor éppen verekedésbe torkollott volna a dolog, a tanár lépett be és megkérdezte, hogy min veszekednek. Erre ők azt felelték, hogy a meccsen, nyilván senki nem merte kritizálni a döntését, mivel ő volt az osztályfőnök is egyben, ráadásul nem kedvelte, hogyha megkérdőjelezik a döntéseit. Ezután szépen csöndben, mindenki magában szidva a másikat átöltöztek, és visszamentek az osztálytermükbe. Ebben a helyzetben egyértelműen a tanár az, aki hibázott, de ez az eset egy később elmérgesedő ellentétet hozott a két fiú között. Bár már azt hihették, hogy kibékültek, amikor újra egymásnak estek. Történt ugyanis, hogy egy beszélgetés során felmerült az osztálynál az a kérdés. hogy ki legyen az év tanulója. Mindketten esélyesek voltak, és … valamit beszólt, és újra elpattant az idegük. Mivel ez már nem egy holmi meccs volt, ezért durvább dolgokat vágtak egymás fejéhez. Mivel nem tudtak kibékülni, így az iskolaudvaron egymásnak mentek a biciklitároló mögött. 3 perc után a tanár észrevette őket, és közéjük állt. Két osztálytársuk segített, így abbamaradt a verekedés. Ennek viszont már komolyabb következményei voltak. Be is hívták őket az igazgatói irodába, ahol számon kérték a történteket. Ők egyenként elmondták, hogy mi történt, de ellentétes volt a vallomásuk, és nem tudták eldönteni, hogy ki a valódi hibás. Így egy figyelmeztetéssel tértek haza. Két nap múlva ez az eset megismétlődött, csak annyi különbséggel, hogy a folyosón szabadultak el az indulatok. Itt, mivel nem föld volt alattuk, hanem padlózat, … komolyabban megsérült. Ez már olyan komoly helyzet volt, hogy fegyelmi eljárást indítottak az ügyben, amihez a szülőknek is kötelességük volt csatlakozni. A szülök nem ismerték egymást, így idegenként viszonyultak egymáshoz. Az eljárás keretében behívták a gondviselőket egy beszélgetésre, ahol elmondhatták, hogy ők hogyan látják/látták az eseményeket. Feszült hangulat volt a teremben, ugyanis egymás gyerekeit szidták a sajátjukkal történtekért. Az eljárás további szakaszaiban is így viszonyultak egymáshoz, így nehéz volt megegyezni. Eközben …ot kiengedték a kórházból, mivel az iskolában történtek miatt megrepedt a kezében egy csont. Bár iskolába nem ment, az eljárás miatt rendszeresen hívták be meghallgatásra Az ügy végül úgy záródott le, hogy senkinek nem adtak igazat, hanem mindkettő srácot eltanácsolták az intézményből. Azóta kibékültek, de ezt a témát nem nagyon szeretik emlegetni.